GiliGold/VAD_KnessetCorpus huggingface dataset:
דפנה עין דור: לא הייתה לנו בעיה של אף אחד מהיבואנים שזה היה איזשהו חסם.
כרמל שאמה-הכהן: נראה לך שאני חלמתי על זה בלילה?
כרמל שאמה-הכהן: לא חלמתי על הערבות הבנקאית של יבואנים חדשים.
כרמל שאמה-הכהן: באו גורמים והציגו לי טענה שעד עכשיו אני לא מצליח לסתור אותה.
כרמל שאמה-הכהן: אמרו לי שהם רוצים להיכנס לשוק אבל שאראה מה העלות שלהם פר רכב או פר מכירות בכל פרמטר והיא לא פרופורציונאלית והיא לא הגיונית לדבר אחר.
כרמל שאמה-הכהן: עכשיו אני רוצה להבין למה.
רם אביב: אם אפשר להוסיף.
רם אביב: לגבי היבואנים הקטנים, אם ניתן לבקש מהרשות שתיתן לנו להמשיך לעבוד בזמן הזה שאנחנו מתדיינים, שתאשר לנו רישיונות יבוא ל-2011 על מנת שנוכל להמשיך להפעיל את העסק.
רם אביב: מה שקורה בפועל זה שאנחנו כבר חודש ימים ב-2011 עומדים בלי סחורה וזה מתכון להרס.
רם אביב: אנחנו ניגמר.
רם אביב: בסך הכל תוך כמה חודשים, עד שהם יסיימו להתנהל, אנחנו כבר לא נהיה ולא יהיה עם מי לדבר.
כרמל שאמה-הכהן: אני לא מכיר את הנתונים.
כרמל שאמה-הכהן: אין לי כאן יכולת.
דפנה עין דור: אמרנו שיבואן הוא לא מטרה אלא הוא אמצעי.
דפנה עין דור: אנחנו לא יכולים לקחת על עצמנו בניגוד לצו דברים שזה לא אחראי כלפי ציבור הרוכשים.
הילה וולגמוט: יש לכם סמכות לפטור אותם.
רם אביב: חמש שנים לא קיבלת כל תלונה עלינו.
דפנה עין דור: עכשיו, כאשר אנחנו יודעים את מצבכם, אנחנו לא יכולים לקחת על עצמנו את ההחלטה הזאת בלי שיש גיבוי כספי לרישיון.
אלי אפללו: אולי עד שאתם עושים את הבדיקה.
דפנה עין דור: אנחנו בהתכתבות שלושה חודשים.
אלי אפללו: אבל עד שאתם עושים את הבדיקה.
אלי אפללו: מי שמעכב את ההחלטה ואת הסכומים שהם אומרים, אלה אתם.
אלי אפללו: אם תעשו את זה בתוך חודש ימים, זה משהו אחר.
אבנר פלור: אבל אתה מסכים שזה לא יהיה אחראי שניתן להם תשובה כאן בוועדה?
כרמל שאמה-הכהן: לאור רגישות העניין, אנחנו מבקשים שהנושא יסתיים במהירות.
כרמל שאמה-הכהן: מרכיב הזמן חשוב וזה תלוי גם בכם.
כרמל שאמה-הכהן: אנחנו לא אומרים לכם איך להחליט, אבל תגמרו את זה מהר מאחר שמדובר כאן באנשים שהעסק שלהם יתקיים או לא יתקיים ותתחשבו כמה שאתם יכולים להתחשב.
כרמל שאמה-הכהן: אני לא מכיר את הנושא לפרטיו.
אלי אפללו: לא לחכות חודשים.
רם אביב: כולנו קיבלנו תשובה שלילית.
דפנה עין דור: זה לא נכון.
כרמל שאמה-הכהן: חברים, הנקודה שלכם ברורה.
כרמל שאמה-הכהן: מעכשיו אתם רק מקלקלים.
כרמל שאמה-הכהן: היו מקרים אחרים בוועדה, הגענו למקרים כאלה של אנשים אם ימשיכו או לא ימשיכו, ועד שהסתיים תהליך הבדיקה, נתנו רישיון זמני, היתר זמני.
כרמל שאמה-הכהן: תחשבו על זה.
כרמל שאמה-הכהן: אנחנו לא אומרים לכם מה לעשות, אבל זה אפשרי.
כרמל שאמה-הכהן: אני חושב שלא יקרה שום דבר.
כרמל שאמה-הכהן: ככל שהבדיקה שלכם תהיה יותר קצרה, המשמעות של רישיון זמני, הסיכון שלה הולך וקטן.
כרמל שאמה-הכהן: דני בליליוס, חברת אוטו חן, בבקשה.
דן בליליוס: אני מייצג את חברת אוטו חן.
דן בליליוס: חברת אוטו חן היא חברה עם הרבה מאוד ניסיון בתחום יבוא רכב ואנחנו מלווים את התהליך של היבוא המקביל עוד משנת 2002.
דן בליליוס: לפני כשנה היינו בוועדת הכלכלה ושמחנו מאוד על כביכול הפתיחה, אבל ידענו שעדיין הסיכוי הוא מאוד מאוד נמוך להיכנס.
דן בליליוס: למרות זאת עשינו הרבה מאוד ניסיונות במהלך השנה הזאת.
דן בליליוס: פנינו לסוכנים/יבואני רכב בכל העולם, באירופה, בארצות הברית, במזרח אירופה אפילו, בחצי מזרח אירופה כי היום זאת אירופה, אבל נתקלנו בתשובות זהות מכולם בצורה חד משמעית.
דן בליליוס: בהתחלה יש נכונות מאוד גדולה, כאשר שומעים שאנחנו שוק רכב גדול ורוצים למכור לישראל, לפעמים אפילו הכמויות שאנחנו מסוגלים לרכוש עולות על כמות היבואן באותה מדינה אבל מהר מאוד, לאחר בדיקה מהירה מאוד שעושה אותו יבואן סוכן מורשה, הוא חוזר עם אותה תשובה – ויש לי הרבה מאוד עדויות לזה – שאסור לו למכור לישראל וכי הוא עלול לאבד את רישיונו.
דן בליליוס: למעשה החסימה עוד קורית בכלל לפני שהיבואן הישראלי יודע מהסיפור.
דן בליליוס: זאת אומרת, לא מדובר כאן על ניסיונות של היבואנים לחסום אלא בדרך כלל זה לא מגיע אליהם בכלל והסיבה היא מאוד פשוטה.
אלי אפללו: אני רוצה לשאול שאלת ביניים.
אלי אפללו: תנסה להתמקד באיזה רכבים ובאיזו מדינות.
דן בליליוס: אני ניסיתי בהרבה מאוד מותגים, הן במותגי יוקרה והן במותגים עממיים.
אלי אפללו: מה השמות?
דן בליליוס: אני לא רוצה לנקוב בשמות.
דן בליליוס: כמובן שהרצון ביותר שלנו הוא לאו דווקא בתחום מותגי היוקרה אלא יותר מעניין אותנו, אוטו חן, להיכנס לתחום יבוא הרכב העממי ולשם מכוונים המאמצים הגדולים שלנו.
כרמל שאמה-הכהן: איפה נעצרת בדיוק?
דן בליליוס: אני אסביר.
דן בליליוס: אגב, אני לא כל כך מופתע מכיוון שאנחנו בניסיון שלנו עבדנו הרבה מאוד שנים והיינו בעצם בצד השני ואנחנו מכירים את זה ואנחנו מכירים את החסימות האלה.
דן בליליוס: היום היבוא שאנחנו עושים הוא די מצומצם.
דן בליליוס: בעבר היינו פעילים במרצדס והיום אנחנו לא שם אלא במותג אוטובוסים נוסף שהפעילות בו לא משקפת את התחום הזה.
דן בליליוס: זה לא רכב פרטי.
דן בליליוס: אנחנו יבואנים ישירים לצורך העניין, לנושא האוטובוסים.
דן בליליוס: בכל אופן, הסיבה היא שיצרני הרכב ברוב העולם מעדיפים – בוא נאמר במדינות כמו ישראל – שיהיה להם סוכן אחד.
דן בליליוס: זאת השיטה המשוכללת אליה הם הגיעו.
כרמל שאמה-הכהן: מה זה מדינות כמו ישראל?
דן בליליוס: ברוב מדינות אירופה המערבית היום, היצרן יושב בעצמו והוא מפיץ לאזורים בתוך המדינה עצמה ויש לו סוכנים לצורך כך.
דן בליליוס: יש מדינות, כמו ישראל, מזרח אירופה או מדינות שהפכו אירופה בהן עדיין קיימים יבואנים בלעדיים כמו בישראל.
דן בליליוס: במדינות האלה, גם אם היו בעבר שניים-שלושה יבואנים לאוטו מותג, התהליך הוא להפוך ליבואן אחד בכל מדינה.
דן בליליוס: זאת הדרך שהיצרנים מעדיפים לעבוד בה ולכן כל היוזמה הברוכה מאוד של משרד התחבורה לא תצליח.
כרמל שאמה-הכהן: מה כן אפשר לעשות כדי להצליח?
כרמל שאמה-הכהן: דן בליליו ס: להערכתנו יש פתרון אחד לפתיחת השוק והוא לנתק לחלוטין את הקשר עם היצרן כי היצרן לא מעוניין.
כרמל שאמה-הכהן: איך יגיעו לכאן רכבים מעוד גורם?
דן בליליוס: לדעתנו, מה שצריך לבטל זה את החיוב בהסכם עם סוכן מורשה שהוא בעצם החסם הבסיסי ביותר.
כרמל שאמה-הכהן: למה נולד התנאי הזה של הסכם עם סוכן מורשה?
דן בליליוס: מכיוון שיש איזשהו חשש מאוד גדול שיגיעו לכאן מכוניות ללא תקינה או לא יקבלו אחריות או שחס וחלילה יש איזה שהן תקלות ברכב והנושא של קריאות התיקון לא יטופל כראוי.
דן בליליוס: אנחנו דוחים לגמרי את כל הטענות האלה.
דן בליליוס: אנחנו יודעים ומכירים את התחום והביטול של הסוכן המורשה בדרך, יש לנו פתרון לזה ואני אומר מה הפתרון.
דן בליליוס: הפתרון לדעתנו הוא שהיבואן הראשי בישראל צריך לתת את האחריות לרכבים בישראל, נקודה.
דן בליליוס: היבואן צריך לטפל בכל הנושא של האחריות.
דן בליליוס: הוא הרי לא משלם את האחריות אלא הוא רק מטפל באחריות.
כרמל שאמה-הכהן: כל עוד הוא בלעדי.
דן בליליוס: בלעדי או לא, זה לא משנה.
דן בליליוס: גם אם לא קוראים לו בלעדי כי היום אסור שיקראו לו בלעדי, הוא בלעדי.
דן בליליוס: בפועל הוא בלעדי.
דן בליליוס: לכן הוא צריך לתת את השירות.
דן בליליוס: הוא הסוכן, הג'נרל אג'נט, הוא הסוכן הראשי, הוא היבואן הראשי ובפועל הוא הבלעדי ולכן הוא צריך לטפל בכל נושא האחריות והקריאות של כל רכב שנכנס לארץ.
דן בליליוס: זאת דעתנו.
קריאה: הוא הסוכן של היצרן.
דן בליליוס: מאוד קשה לתת אחריות דרך סוכן מורשה באירופה.
כרמל שאמה-הכהן: אני רוצה להבין.
כרמל שאמה-הכהן: השירות של יבואני הרכב בארץ, של המוסכים, היא פעילות מפסידה או מרוויחה?
דן בליליוס: קודם כל, היא פעילות מרוויחה.
צבי פולק: היבואנים יכולים לענות.
צבי פולק: הוא לא יבואן.
כרמל שאמה-הכהן: הפעילות של המוסכים שלכם היא פעילות מפסידה?
צבי פולק: בפעילות האחריות היא מפסידה.
דן בליליוס: צביקה, אני לא הפרעתי לך.
דן בליליוס: אני לא סיימתי את דבריי.
כרמל שאמה-הכהן: מר בליליוס, אני שאלתי אותו שאלה.
כרמל שאמה-הכהן: אני דיברתי על פעילות במוסכים.
צבי פולק: אין דבר כזה פעילות מוסכים.
כרמל שאמה-הכהן: אין למוסכים שלך מאזן?
צבי פולק: המוסכים הם רשת זכיינים בבעלות פרטית.
צבי פולק: היבואן עושה מול המוסכים כמה דברים.
צבי פולק: הוא מוכר להם חלפים, כאשר חלפים שהולכים לא לאחריות, היבואן מרוויח עליהם וחלפים שהולכים לאחריות או טיפול באחריות, היבואן מפסיד עליהם.
צבי פולק: זאת החלוקה המדויקת.
צבי פולק: הרשת היא רשת זכיינים פרטית.
כרמל שאמה-הכהן: על החלפים של האחריות אין לך גיבוי מהיצרן?
צבי פולק: אני מקבל מהיצרן את מחיר העלות שם.
צבי פולק: כל ההוצאות של ההובלה, של האחסנה וכולי, הם עלי, על כל יבואן ואני לא שונה בזה.
צבי פולק: כך זה על כל היבואנים ואנחנו מפסידים כי היצרן אומר שברגע שאני מרוויח ממכירת הרכב החדש, גם הוא, היצרן, האחריות עולה לו כסף ושיעלה גם לך.
דן בליליוס: אני דווקא אשמח להתייחס למה שצביקה אמר.
דן בליליוס: בניסיוננו במרצדס, והיינו גם שותפים עם חברת כלמוביל, לא היו לנו הפסדים בגין מתן אחריות אלא להפך, הרווחיות של המוסכים הייתה עם מתן האחריות.
דן בליליוס: בעצם מהסבסוד של היצרן במחיר שעת העבודה , זה בעצם היה המקור העיקרי לרווחים של המוסכים.
יהודה רודד: אז תן אחריות.
יהודה רודד: אם אתה מרוויח, תן אחריות.
דן בליליוס: לא, אני לא צריך לתת אחריות.
דן בליליוס: אתה צריך לתת אחריות כי אתה הסוכן הראשי.
כרמל שאמה-הכהן: עזבו.
כרמל שאמה-הכהן: את זה תסכמו אחרי כן ביניכם.
דן בליליוס: זה גם אפשרי.
דן בליליוס: בקיצור, אנחנו מציעים לבטל את הנושא של הסוכן המורשה, את החיוב בהסכם.
דן בליליוס: היו לנו הרבה פגישות עם משרד התחבורה ואני מעריך שגם אלו שטוענים שיש להם הסכם ביד, אני מעריך שזה לא יחיה אלא אולי יכול להיכנס מישהו אבל אני לא נותן לזה הרבה סיכוי.
כרמל שאמה-הכהן: אמרת דברים ברורים.
דן בליליוס: כמשפט אחרון אני רוצה לומר שאם גורמי הרכב אומרים שזאת סוגיה כלכלית, שייתנו לשוק לדבר בעד עצמו.
דן בליליוס: שיפתחו את השוק ואם מבחינה כלכלית לא נוכל להתחרות, לא יהיה יבוא מקביל.
דן בליליוס: למה החשש הגדול?
דן בליליוס: למה המאבק?
כרמל שאמה-הכהן: שני דברים למר פלור.
כרמל שאמה-הכהן: ראשית, האמירות שלנו לגבי דרישת הערבות הבנקאית, נכונות גם כמובן לגבי דרישת ההון העצמי.
כרמל שאמה-הכהן: אנחנו מבקשים גם לראות את התחשיב של זה ולבחון יצירת קטגוריות של סוגי היבואנים גם בסעיף הזה.
כרמל שאמה-הכהן: לעניין הנקודה שהעלה עכשיו מר בליליוס, הדרישה של הסכם עם סוכן בצו שהיא חסם, למה היא נולדה לשרת לדעתכם?
אבנר פלור: בעצם הוא התחליף שלנו ליצרן, לקשר שלנו עם היצרן שבעצם הוא נותן את המענה והגיבי הן בהיבט התקינתי, כי מישהו צריך לאשר לי שהרכב הזה עונה לתקינה, עונה לתקינה סביבתית, עונה לתקינת בטיחות, עונה לכל ההיבטים הצרכניים.
כרמל שאמה-הכהן: הדרישה של התקשרות לכמות של רכבים ולטווח של זמן, זאת השאלה.
כרמל שאמה-הכהן: יש גם דרישה כזאת, לא?
אבנר פלור: נכון.
כרמל שאמה-הכהן: אם אתה יודע שמשלוח מסוים הוא תקין, למה אתה צריך מאותו סוכן עכשיו חתונה קתולית שהוא מפחד ממנה ואולי זה מרתיע אותו והוא לא רוצה להתקשר עם מישהו בישראל.
כרמל שאמה-הכהן: יש לו עסקה, מאה-מאתיים רכבים, היא כשרה והוא מביא אותה לארץ ומתקדם הלאה.
כרמל שאמה-הכהן: מחר הוא קונה מסוכן אחר.
כרמל שאמה-הכהן: זה מעודד את התחרות.
אבנר פלור: קודם כל, אנחנו כן מאפשרים לקנות ממספר סוכנים.
כרמל שאמה-הכהן: אתה רוצה שאני אחזיק הסכמים ארוכי טווח עם מספר סוכנים?
אבנר פלור: מה שמר בליליוס מעלה זה בעצם לבטל בכלל.
כרמל שאמה-הכהן: אני אומר לך משהו אחר.
כרמל שאמה-הכהן: קניתי סטוק, מצאתי סטוק שהוא זול ואני יכול לשווק אותו בארץ וכולם ייהנו.
אבנר פלור: והוא עונה לכל הדרישות ואין בעיות?
כרמל שאמה-הכהן: עונה לכל הדרישות.
כרמל שאמה-הכהן: עשיתי הסכם ובאותו הסכם הדילר נותן לך את ההתחייבות שרצית אבל למעט זה שהוא מתחייב לאורך זמן לעמוד בתנאים האלה.
כרמל שאמה-הכהן: פר עסקה.
כרמל שאמה-הכהן: הבנתי שמשהו מרתיע את הדילרים.
כרמל שאמה-הכהן: אנשים שניסו להתקשר עם דילרים והציגו לי נתונים, אמרו שלא הייתה להם בעיה להביא מהדילר את מה שמשרד התחבורה ביקש, למעט ההתחייבויות שזה יוצר ביניהם איזו שותפות לאורך הדרך.
כרמל שאמה-הכהן: פר עסקה אין להם בעיה להביא את האישורים ולהפך, זה גם מאפשר להם גמישות כל פעם ללכת לדילר הזול ביותר כי לא תמיד הדילר יכול להבטיח את המחיר לאורך זמן, מחיר שהוא זול.
כרמל שאמה-הכהן: זה לא יצרן.
כרמל שאמה-הכהן: למה לא לתת את הגמישות הזאת?
כרמל שאמה-הכהן: בלי להתפשר על שום תנאי של תקינה וכולי.
אבנר פלור: אנחנו נבחן את זה.
כרמל שאמה-הכהן: תבחנו את זה?
כרמל שאמה-הכהן: הדובר הבא, אופיר פיקהולץ, רשות ההגבלים העסקיים.
אופיר פיקהולץ: אני רוצה להגיב למה שנאמר כאן.
אופיר פיקהולץ: קיבלנו מכתב ממשרד התחבורה ובו מצאנו טענות כלליות בקשר להתנהלות העסקית בשוק.
אופיר פיקהולץ: אנחנו ביקשנו ממשרד התחבורה שיעביר אלינו מידע בצורה מפורטת בקשר לטענות שהם העלו, וכאשר יגיעו אלינו הנתונים המפורטים, אנחנו כמובן נבחן את העניין.
אופיר פיקהולץ: אני כן אומר בשולי הדברים שכמובן אנחנו שמענו על הדבר הזה עוד קודם לכן מעיתונאי, עוד לפני שקיבלנו את המכתב, ובאופן טבעי צריך לזכור שברגע שהטענות האלה מועלות פומבית, היכולת שלנו לברר את הטענות באופן טבעי פוחתת.
כרמל שאמה-הכהן: שאלה.
כרמל שאמה-הכהן: החוק שאנחנו מקדמים בהקשר אחר של קבוצות ריכוז, וכנראה שנסיים אותו בקרוב, האם שוק הרכב עונה להגדרה של קבוצת ריכוז?
אופיר פיקהולץ: זה עוד לא נכנס.
כרמל שאמה-הכהן: אני שואל לפי ההגדרה שהצעתם.
אופיר פיקהולץ: לא באתי מוכן לכך.
כרמל שאמה-הכהן: קובי בן אור, סמנכ"ל קבוצת אלון.
קובי בן  אור: שתי הנקודות שרציתי לדבר עליהן כבר עלו בדיון ואני לא ארחיב אלא אחדד.
קובי בן  אור: הנקודה הראשונה היא בנושא הערבות הבנקאית.
קובי בן  אור: אנחנו יבואן הרכב אולי הכי קטן בארץ.
כרמל שאמה-הכהן: כמה רכבים אתה מייבא?
קובי בן אור: השנה מכרנו מאה וקצת רכבים.
כרמל שאמה-הכהן: מה העלות שלך פר רכב שמכרת של הערבות הבנקאית?
קובי בן אור: שמונה מיליון למאה רכבים.
כרמל שאמה-הכהן: מה עלות העמלה הבנקאית?
קובי בן אור: לא הגעתי מוכן עם הנתון הזה.
כרמל שאמה-הכהן: אלה אלפי שקלים?
כרמל שאמה-הכהן: מאות שקלים?
כרמל שאמה-הכהן: עשרות אלפי שקלים?
קריאה: אחוז וחצי.
אלי אפללו: אחוז וחצי, זה הרבה כסף.
כרמל שאמה-הכהן: כמה זמן אתם מייבאים את הרכבים האלה ?
חן נוימן: עוד מעט שלוש שנים.
כרמל שאמה-הכהן: הייתה אתם איזושהי בעיה במשך שלוש השנים האחרונות?
חן נוימן: לא.
אבנר פלור: הם קיבלו מענה לגבי הבעיה הספציפית שלהם.
חן נוימן: אנחנו לא רואים שום בעיה בערבות של שמונה מיליון והון עצמי של עשרה מיליון שקלים אלא להפך, חושבים שזה מאוד טוב ולא כל אחד שהוא קטן – ואני מדבר רק על הרכבים ולא על הדו גלגלי כי אני לא בענף הזה – לא חושב שמי שאין לו את הסכום הזה יכול להיכנס מחר ולמכור כאן חמישים או מאה אוטובוסים או מאה כלים כמו שלי.
חן נוימן: אם בא אחד הלקוחות ולא יהיה לו את הכסף לשרת אותם אחרי כן או לתת למשרד התחבורה לשרת אותם.
חן נוימן: הדבר היחידי שהוצאנו את היבוא המקביל שאנחנו כן מדברים עליו, וזאת הנקודה השנייה, זה ההסכם שבליליוס העלה עכשיו .
חן נוימן: ברגע שהדבר הזה ייפתר, ייפתח כאו יבוא מקביל.
כרמל שאמה-הכהן: זוהר גרינברג, מועדון האופנועים הישראלי.
זוהר גרינברג: השוק הדו גלגלי הוא שונה לחלוטין משוק הרכב הפרטי והוא שונה בצורה מהותית.
זוהר גרינברג: קודם כל, כמות כלי הרכב הנמכרים היא קטנה מאוד יחסית לגודל המדינה.
זוהר גרינברג: אנחנו אמורים להיות כאן שוק של כ-400 אלף יחידות בהשוואה למדינות אירופה או הים התיכון, אבל אנחנו כמאה אלף שנמצאים בכל זמן נתון.
זוהר גרינברג: היבוא הוא כעשרים אלף והוא בעיקרו קטנועים.
זוהר גרינברג: אין בכלל את התופעה או את המצב של חברות ליסינג.
זוהר גרינברג: הצרכנים בעיקרון הם פרטיים.
זוהר גרינברג: המחיר ליחידה הוא מאוד נמוך יחסית לכלי רכב, נושא שעלה קודם לכן.
זוהר גרינברג: אנחנו מדברים על כלים שעולים אלפי שקלים בודדים, FOB.
זוהר גרינברג: זאת אומרת, מוצרים מאוד זולים שאמורים לשמש פתרון תנועתי זול למי שלא יכול להרשות לעצמו מכונית.
זוהר גרינברג: אם אנחנו מסתכלים על המחיר פר נוסע, אם במכונית מחיר לנוסע הוא כעשרים אלף שקלים בהנחה שהיא נוסעת בתפוסה מלאה, חמישה אנשים, הרי שבקטנוע המחיר לא יכול להיות יותר מאשר לחלק לשניים כי אין יותר משני אנשים על קטנוע ובדרך כלל יש נוסע אחד.
זוהר גרינברג: גם במכוניות בשימוש היום יומי לא ממצים את השימוש ורוב המשתמשים משתמשים בודדים ורק בחלק מהזמן ממצים את הרכב.
זוהר גרינברג: זאת בדיוק התופעה שיש לנו של פקקים וגודש תנועה כשאין כאילו תחליף.
זוהר גרינברג: היבוא המקביל של קטנועים – אני אומר קטנועים ולא אופנועים כי אופנועים במובן שכל אחד רואה, אנחנו מדברים על מאות יחידות בשנה של כל היבואנים.
זוהר גרינברג: קטנועים שזה בעצם מה שזמין לרוב המשתמשים, אנחנו צריכים לתת מענה של הרחבת השוק כדי להגיע למצב כפי שהוא ביוון, איטליה, נורבגיה ומדינות אחרות.
זוהר גרינברג: בכוונה ציינתי מדינות שמזג האוויר בה קצת שונה משלנו.
זוהר גרינברג: הדבר הזה אפשרי רק אם יהיה יבוא מקביל.
זוהר גרינברג: יבוא מקביל היום לא קיים.
זוהר גרינברג: יש לנו שני יבואנים.
זוהר גרינברג: יש לנו דואפול ואין שום תחרות.
זוהר גרינברג: היבואנים האלה מחלקים ביניהם את המותגים העולמיים ובעצם אין שום מצב שמישהו יוכל להיכנס, בטח לא בתנאי הסף בהם מדובר כאן.
זוהר גרינברג: אני מזכיר שוב שהכלים מאוד זולים, כלים שקשה לך להתמודד עם המשמעויות שיש כאן לפי הצווים.
זוהר גרינברג: לכן אני לא בטוח שזה הדיון הנכון אבל הפתרון, אם שואלים אותי לגבי הפתרון, הוא שימכרו יותר כשיגדל השוק.
זוהר גרינברג: השוק היום הוא שוק של עשרים אלף כלים וזה לא שוק שמאפשר איזושהי כדאיות של יבוא מקביל ולכן צריך להגדיל את השוק והגדלת השוק אפשרית על ידי שינוי מדיניות ושינוי המדיניות היחיד יכול להיות על ידי כך שמעמד הקטנועים, לפחות הקטנים, יושווה למעמד האופניים החשמליים.
זוהר גרינברג: זאת אומרת, יבוטל המיסוי ויהיה מצב דומה כמו בארצות האיחוד האירופי, כלי רכב זול וזמין לכל משתמש.
זוהר גרינברג: אז בהחלט אנחנו צריכים להגיע למצב של יבוא, במקום עשרים אלף לשנה, של מאה אלף לשנה ואז כמובן צריך יבוא מקביל ולא להשאיר את השוק בידי שני יבואנים בלבד.
זוהר גרינברג: אני לא בטוח שהם נמצאים כאן כי המצב הנוכחי הוא כמובן אידיאלי מבחינתם ולא יכול להיות יותר טוב.
כרמל שאמה-הכהן: רפי שכוח, נציג חברת יוריס, יבואנית רכבים.
כרמל שאמה-הכהן: איזה רכבים אתם מייבאים?
רפי שכוח: אנחנו מייבאים ומוכרים לאנשים פרטיים.
כרמל שאמה-הכהן: יבוא אישי.
רפי שכוח: כן, יבוא אישי.
רפי שכוח: אבנר מכיר אותי.
רפי שכוח: הכנסת והממשלה חתמו על הסכמים ויש הסכמים בינלאומיים שאומרים איך לייבא והכל הולך לפי התקינה האירופאית.
רפי שכוח: אנחנו מגיעים למשרד התחבורה ויש חסמים פנימיים.
רפי שכוח: לדוגמה, הגבלת העברת בעלות.
רפי שכוח: בעניין התקינה, כל הרכבים שמיוצרים ביפן ובאירופה, התקינה שלהם היא אותה תקינה.
רפי שכוח: אם היא באה לארצות הברית וחוזרת, התקינה אותה תקינה.
רפי שכוח: אתה בא למשרדי הרישוי באירופה, אתה מביא אישורים ממכון תקנים, אתה יכול להעלות את הרכב על הכביש.
רפי שכוח: כאן אתה לא יכול להעלות את הרכב על הכביש.
רפי שכוח: תביא רישיון מאירופה, אתה לא תעלה אותו על הכביש.
רפי שכוח: זאת אומרת, כאן יש חסמים במשרד התחבורה ואומרים ליבואני הרכב מה לעשות.
כרמל שאמה-הכהן: אני מתכבד לפתוח את הישיבה השנייה של ועדת הכלכלה.
כרמל שאמה-הכהן: על סדר היום קביעת קטעים 3 ו-7 בכביש ארצי לישראל (כביש 6) ככביש אגרה, בהתאם לסעיף 2 לחוק כביש אגרה (כביש ארצי לישראל), התשנ"ה-1995.
גיל שבתאי: אנחנו מדברים כאן על אחד הפרויקטים המורכבים, פרויקט של כ- בהיקף של כשלושה מיליארד שקלים.
גיל שבתאי: הפרויקט הזה הוא בשיתוף המגזר הפרטי.
גיל שבתאי: התכנון וההקמה נעשים על ידי גוף אחד דבר שגורם ליעילות, לעמידה בלוחות זמנים ועמידה בתקציב מדובר ברמת תפעול מאוד גבוהה ואנחנו מבקשים היום את אישור ועדת הכלכלה לפרסם את המכרז כאשר בשלב השני הוא המכרז עצמו ובו אנחנו נקבע גובה האגרה ואורך התקופה ואז נבוא לאישור נוסף לפני הפרסום.
אלי אפללו: מאיפה לאיפה יהיה הקטע?
אלי אפללו: באיזה מקום נמצא הקטע הזה?
אלי אפללו: איפה הוא מתחיל והיכן הוא מסתיים?
ראובן לבאון: בוקר טוב.
ראובן לבאון: אני מנכ"ל חברת כביש חוצה ישראל.
ראובן לבאון: אני שמח להיות כאן.
ראובן לבאון: מדובר בהמשך הצפוני של כביש 6.
ראובן לבאון: היום הכביש מגיע עד אליקים ואנחנו מדברים על הקטע שנמשך באזור יוקנעם, צומת העמקים-טבעון ועד מחלף סומך שנמצא ממזרח לקריית אתא.
ראובן לבאון: המפות נמצאות ברשותכם.
ראובן לבאון: אם תרצו, כמובן אני אוכל להציג לכם מפות יותר מפורטות.
אלי אפללו: קטע 3 ו-7.
ראובן לבאון: נכון.
ראובן לבאון: 7 הוא קטע עוקף יוקנעם וקטע 3 הוא ההמשך מצפון לאזור קריית חרושת, טבעון, ועד חיבור למחלף סומך שנמצא היום בהקמה על ידי מע"צ, החברה הלאומית.
ראובן לבאון: בסך הכל כ- כאשר שני הקטעים המשמעותיים הם קטעים חדשים שהם מחוץ למערכת הכבישים הקיימת ושניהם במערכים של מנהרות, האחד עוקף את יוקנעם באזור סולתם והשני, קטע שמחבר בתוואי חדש וישר שלא דרך צומת יגור את צומת העמקים, ג'לאמה, צפונה במישרין.
ראובן לבאון: שני קטעי מנהרות.
ראובן לבאון: לשמחתנו אנחנו יכולים גם לעדכן אתכם שבשבוע שעבר היינו גם במועצה הארצית לתכנון ובנייה שהיא מוסד התכנון שלנו והמועצה אימצה את המסדרון הזה כמסדרון המוביל של הפרויקט.
ראובן לבאון: על כן אנחנו נמצאים בשלב שבתוך חודשיים-שלושה גם נגיע להפקדה עצמה של התוכנית מבחינה סטטוטורית.
ראובן לבאון: חשוב מאוד להדגיש ששני הקטעים האלה באים מעבר למערך הכבישים הקיים.
ראובן לבאון: זאת אומרת, מערך הכבישים הקיים שבו משתמשים היום ימשיך להיות מערך חופשי ולהפך, יוקל על התנועה כי חלק משמעותי יעבור לקטעים החדשים.
ראובן לבאון: לא רק שאנחנו לא פוגעים בתנועה הקיימת אלא על פי הכללים נפתח לציבור עוד אופציה נוספת למימוש התנועה ככביש מהיר.
ראובן לבאון: אנחנו בעצם מחברים ברצף את מרכז הארץ דרך אזור יוקנעם ועד סומך כאשר חברת כביש חוצה ישראל, במסגרת נתיבי ישראל, ממשיכה לתכנן הלאה צפונה, עד כברי ושלומי, את המסדרון הזה להמשך פיתוח עתידי בחומש הבא.
ראובן לבאון: זה פחות או יותר הרעיון הכללי.
ראובן לבאון: אם יהיו עוד שאלות נוספות, גיל ואני נשמח לענות עליהן.
אלי אפללו: אני רוצה להמשיך את השאלה שלי.
אלי אפללו: קודם כל, אני מברך על היוזמה להמשיך ולבנות את הכביש הזה.
אלי אפללו: אני חושב שזה כביש מבורך.
אלי אפללו: בהקשר לעניין הזה רציתי דווקא להעיר הערה שאני חושב שחברת חוצה ישראל שמטפלת בכבישים האלו, יש לי אליכם, בהזדמנות זאת, אתם לא מתריעים.
אלי אפללו: אני נוסע כל יום בכביש הזה.
אלי אפללו: אני נכנס לכביש ואני לא יודע אם יש עומס אבל לפעמים אני נתקע במקום שעתיים.
אלי אפללו: אין לי פתרון, אני תקוע בתוך הפקק הזה ואין לי אפשרות לא לפנות ימינה ולא שמאלה או לחזור אחורנית.
לאה ורון: וגם אתה משלם אגרה.
אלי אפללו: וגם אני משלם אגרה.
אלי אפללו: אני שבוי בכביש הזה, שבוי בזמן, שבוי במחיר כי מטרת הכביש הוא כביש אגרה מהיר.
אלי אפללו: ראשית, הוא לא מהיר.
אלי אפללו: שנית, אני משלם מחיר.
אלי אפללו: ביקשתי מהשר, ואני מודיע, שכביש שיהיו בו פקקי תנועה, קודם כל יזכו את הנוסעים.
אלי אפללו: אין שום סיבה שהנוסעים ישלמו כסף כשהמטרה והייעוד הוא לנסוע במהירות נכונה.
אלי אפללו: ביקשתי מהשר, ואני שמח שהוא נענה, לשים שלטים בכניסות כדי להתריע אם הכביש עמוס, אבל אני מבין שזה רק בחלק מהמקומות ולא בכולם.
אלי אפללו: חבל שזה כך.
אלי אפללו: אני חושב שזאת חובתכם.
אלי אפללו: יכול להיות שנוח לכם לומר שייכנסו כמה שיותר אנשים לכביש ויהיו שבויים בפקקים, העיקר שישלמו.
אלי אפללו: אם אתם רוצים, אני ממשיך את השאלה שלי ואני מקווה לקבל תשובה, באמת לתת שירות בצורה נכונה ואני מבין שבקטעים מסוימים אפילו הצבתם נתיב וזה משתחרר, אבל העומס של כביש 6 הולך וגדל והפקקים קיימים לעתים הרבה יותר קרובות.
אלי אפללו: אני מצפה מכם להודיע בתקשורת לפני שנכנסים לכביש 6 שיש פקקי תנועה ושיש עומס כדי שהבן אדם יוכל להחליט בעצמו אם הוא נכנס או לא ולא להיות שבוי בתוך הקונספט הזה.
ראובן לבאון: אני מבקש להבהיר נקודה אחת מאוד משמעותית.
ראובן לבאון: חברת כביש חוצה ישראל שאני המנכ"ל שלה והצוות שלי כאן אתנו, אנחנו הרגולטור כחברה ממשלתית מטעם המדינה.
ראובן לבאון: אני לא הזכיין אלא אני הבקרה על הזכיין.
אלי אפללו: כן, אבל אתה הבקרה.
ראובן לבאון: אתה צודק.
אלי אפללו: אני פונה אליך.
ראובן לבאון: אתה צודק ואני מכבד את השאלות ואני חושב שכולן הן מהמציאות.
ראובן לבאון: אם כן, זאת נקודה אחת.
ראובן לבאון: נקודה שנייה, המאמץ העיקרי שלנו מול בעל הזיכיון, וראית את זה בשנתיים האחרונות, הוא להרחיב את הכביש.
ראובן לבאון: הוא לא עושה את זה בהתנדבות אלא הוא עושה את זה מתוקף הסכם הזיכיון כאשר קורים כך וכך אירועים של הרחבה.
ראובן לבאון: הוא עושה.
ראובן לבאון: זה עתה הוא התחיל בקטע הכי מורכב, בקטע בין נחשונים לבין בן שמן ומי שיעבור שם רואה כבר מכונות קידוח שהתחילו לעבוד.
ראובן לבאון: זה הקטע הכי מורכב והכי יקר, אבל זה לא חשוב כי הוא משלם אותו במלואו.
ראובן לבאון: הקטע הבא בתור יגיע יותר צפונה, לכיוון שלרוב אתה נוסע בו.
ראובן לבאון: הנקודה השלישית.
ראובן לבאון: אכן על פי פנייה, השר הנחה להציב שלטים.
ראובן לבאון: זה פרויקט משותף של מע"צ ושלנו.
ראובן לבאון: לטעמי, במאמר מוסגר, הפרויקט לא שלם ולא רק מבחינת הקטעים.
ראובן לבאון: יכול להיות שאני אומר לך שכאן עמוס, אבל לא אומר לך שגם בכביש החוף עמוס.
ראובן לבאון: זאת אומרת, יש עוד שלבים בתוך הפרויקט הזה שיצטרכו להיפתר בהמשך, בשנים הקרובות.
אלי אפללו: אנשים מהצפון יכולים לנסוע דרך הבקעה.
אלי אפללו: יש פתרונות.
ראובן לבאון: אני מקבל את ההערה.
ראובן לבאון: לכן התהליך הזה כבר מתקיים היום.
ראובן לבאון: זה ייקח עוד מספר חודשים עד שיתחילו לראות את השלטים בכניסות לכביש, על מנת שהנהג יוכל לקבל החלטה.
אלי אפללו: לתקשורת אתם מחוברים?
אלי אפללו: מודיעים דרך התקשורת?
ראובן לבאון: כן.
ראובן לבאון: בכל אירוע של גודש בקטע מסוים.
אלי אפללו: הם לא מודיעים בתקשורת.
אלי אפללו: יש מחסום.
אלי אפללו: טלפנתי לתקשורת ושאלתי ואמרו לי שהם לא קיבלו אינפורמציה.
אלי אפללו: אני אומר לך דברים שאתה צריך לבדוק.
ראובן לבאון: בסדר גמור.
ראובן לבאון: רשמתי לפניי להעמיק את הקטע הזה מבחינת הבקרה.
ראובן לבאון: בנושא של החזר כספים, שוב, הערת ביניים.
ראובן לבאון: למרות שזה לא קרה בהסכם הזיכיון, במקרה של עמידה, זאת אומרת, הייתה תאונה או משהו כזה, יש החזר כספים גם היום.
אלי אפללו: יש החזר כספים?
ראובן לבאון: במקרה של עמידה באורך מסוים.
קריאה: לא מחייבים.
ראובן לבאון: מאידך, זחילה, אנחנו כמדינה לא יכולים לחייב את בעל הזיכיון להחזיר את הכסף ואנחנו עושים מאמצים נוספים שבינתיים עוד לא הצלחנו להגיע אתו להסכם כי הסכם הזיכיון לא מאפשר במצב של האטה להחזיר כסף.
כרמל שאמה-הכהן: למה לא?
אלי אפללו: זה אבסורד.
כרמל שאמה-הכהן: הרי הסכם הזיכיון נועד לספק תנועה מהירה בתוך הכביש.
כרמל שאמה-הכהן: כביש אגרה, אם הוא לא מתריע על זחילה, יש כאן משהו לא הוגן ולא סביר.
כרמל שאמה-הכהן: אני לא חושב שהזכיין מוגן ומחוסן מהתערבות.
כרמל שאמה-הכהן: אם מהירות ממוצעת בכביש היא 10 או , אני לא חושב שהצרכן צריך לשלם מחיר מלא.
כרמל שאמה-הכהן: אני לא אומר לפטור אותו, אבל צריך להיות משהו.
אלי אפללו: למה?
אלי אפללו: למה לא לפטור אותו?
אלי אפללו: הוא שבוי.
אלי אפללו: אדוני היושב ראש, הוא שבוי.
כרמל שאמה-הכהן: אתה חושב שצריך לפטור, אבל אני חושב שצריך להיות שיעור מסוים של הנחה כי בכל זאת הוא מקבל שירות.
כרמל שאמה-הכהן: אז זה ייצור תמריץ לזכיין לעדכן את האנשים.
ראובן לבאון: תרשו לנו לבדוק את זה יותר לעומק.
לאה ורון: האם במקרה של עצירה שהזכרתם, האם הצרכנים צריכים לפנות לחברה או שהחברה באופן אוטומטי אינה מחייבת את כלי הרכב שעצרו במקרה של תאונה?
ראובן לבאון: אינה מחייבת באופן אוטומטי.
ראובן לבאון: לכן לא פנו אליה.
ראובן לבאון: במקרה של עמידה מלאה כשהייתה תאונה, זה מה שקורה.
אלי אפללו: עמידה של כמה זמן?
ראובן לבאון: אני לא זוכר.
ראובן לבאון: נדמה לי עשרים דקות.
אלי אפללו: חצי שעה.
כרמל שאמה-הכהן: חצי שעה במקטע?
ראובן לבאון: עשרים-שלושים דקות, משהו כזה.
אלי אפללו: זה לא הוגן.